אטיין גרין

אטיין גרין (באנגלית: Etienne Green; נולד ב-19 ביולי 2000 בקולצ'סטר שבאנגליה) הוא כדורגלן אנגלי-צרפתי המשחק בעמדת השוער בקבוצת סנט אטיין.

קריירת מועדונים 
גרין נולד בקולצ'סטר שבאנגליה לאב אנגלי ולאם צרפתייה, ועבר לצרפת בגיל ארבע. הוא שיחק במשך שלוש עונות במחלקת הנוער של ES ואוש, ולאחר מכן עבר למחלקת הנוער של סנט אטיין.

ב-5 ביוני 2020 חתם גרין על החוזה המקצועני הראשון שלו במועדון, ששיחק בליגת העל הצרפתית. ב-4 באפריל 2021 ערך את הופעת הבכורה שלו בקבוצה הראשונה של המועדון, בניצחון 2-0 על נים במסגרת המחזור ה-31 בליגה לעונת 2020/2021. הוא שיחק בכל משחקי הקבוצה עד לסוף העונה, ובסך הכל ערך שמונה הופעות ליגה בעונתו הראשונה בקבוצה הראשונה של המועדון.

קריירה בינלאומית 
גרין, בן לאב אנגלי ואם צרפתייה, היה חלק מסגל נבחרת צרפת עד גיל 21 בטורניר אליפות אירופה עד גיל 21 בשנת 2021, אך לא שיחק בטורניר.

ב-23 באוגוסט 2021 דווח כי גרין בחר לשחק עבור נבחרות אנגליה, וארבעה ימים לאחר מכן הוא נכלל לראשונה בסגל נבחרת אנגליה עד גיל 21.

קישורים חיצוניים

הערות שוליים 

כדורגלנים אנגלים
שוערי כדורגל אנגלים
כדורגלנים צרפתים
שוערי כדורגל צרפתים
כדורגלני סנט אטיין
אנגלים שנולדו ב-2000
צרפתים שנולדו ב-2000